Kolon probleem | Health24
Posted by: Nel | 2008/09/01
Ek sukkel vir maande nou al met n kolon wat nie kan reg kom nie. Elke keer as ek ontlas, dan is die stoelgang abnormaal sag en min. Dit voel nie vir my of ek my liggaam leeg kry van als wat ek inneem nie.Dis nie diarree nie, maar ek sal dit net weer normaal wil he. Ek was al op antibiotika en gebruik steeds Probiflora. Niks wat ek al probeer het, het gewerk nie. My dokter sê ek moet maar gaan vir n kolonoskopie, maar ek is nog so jonk (27) en ek weet nie of dit nou my enigste opsie moet wees nie.
Nog n vragie: Waarvoor help digestive enzymes? Sal dit nie dalk kan help dat my stoelgang verbeter of dat ek meer gereeld toilet toe kan gaan. Ek gaan nie elke dag nie.
Sal dokter my asb help.
Jy moet 'n afspraak met 'n gastroenteroloog maak, sodat hy/sy 'n gastroskopie en 'n kolonoskopie kan doen. Met hierdie twee prosedures word 'n pypie met 'n kamera aan in jou kolon en slukderm ingedruk, sodat daar vasgestel kan word of daar enige patologie van die derm self teenwoordig is. 'n Stoelgang MC&S (ontleding) sal ook gedoen word om te kyk vir enige chroniese infeksie. Sodra die oorsaak van jou slegte stoelgange vasgestel is, sal behandeling voorgeskryf word.